Ettepanek: Nõukogu otsus, millega esitatakse ühenduse seisukoht Ühinenud Rahvaste Organisatsiooni Euroopa Majanduskomisjoni eeskirja eelnõu kohta, mis käsitleb mootorsõidukite heakskiitmist seoses mootorsõidukijuhi ettepoole jääva vaateväljaga /* KOM/2006/0127 lõplik - AVC 2006/0041 */





[pic] | EUROOPA ÜHENDUSTE KOMISJON | Brüssel 20.03.2006 KOM(2006) 127 lõplik 2006/0041 (AVC) Ettepanek: NÕUKOGU OTSUS, millega esitatakse ühenduse seisukoht Ühinenud Rahvaste Organisatsiooni Euroopa Majanduskomisjoni eeskirja eelnõu kohta, mis käsitleb mootorsõidukite heakskiitmist seoses mootorsõidukijuhi ettepoole jääva vaateväljaga (komisjoni esitatud) SELETUSKIRI 1. ÜLDOSA Nõukogu 27. novembri 1997. aasta otsusega 97/836/EÜ sai Euroopa Ühendus 1958. aasta ÜRO Euroopa Majanduskomisjoni (ÜRO/EMK) muudetud kokkuleppe lepinguosaliseks. Otsus jõustus 24. märtsil 1998. Kõnealuse otsuse artikkel 4 sätestab muu hulgas, et kui ÜRO/EMK eeskirja eelnõu on esitatud hääletamiseks ÜRO/EMK asjaomastele asutustele, peab nõukogu pärast Euroopa Parlamendilt nõusoleku saamist kõnealuse eelnõu heaks kiitma, enne kui ühendus saab eelnõu vastuvõtmise poolt hääletada. ÜRO/EMK sõidukite eeskirjade ühtlustamise ülemaailmse foorumi järgmise istungi päevakorras on eelkõige (uue) eeskirja eelnõu hääletamine, mis käsitleb mootorsõidukite heakskiitmist seoses mootorsõidukijuhi ettepoole jääva vaateväljaga. Eeskirja eelnõu peamine eesmärk on kehtestada ühtlustatud tehnonõuded, vältides sellega mootorsõidukikaubanduses tehniliste tõkete tekkimist lepinguosaliste vahel ning tagades ühtlasi sõidukijuhi kõrge ohutustaseme. Konkreetsemalt võimaldab eeskirja eelnõu tagada piisava vaatevälja olemasolu läbi tuule- või muu klaasi. Seetõttu leiab komisjon, et Euroopa Ühendus peaks hääletama kõnealuse (uue) eeskirja eelnõu poolt. Samuti on ette nähtud, et kõnealuse eeskirja eelnõu inkorporeeritakse mootorsõidukite tüübikinnituse süsteemi, sest viimati komisjoni direktiiviga 90/630/EÜ muudetud nõukogu direktiivi 77/649/EÜ reguleerimisala on sarnane kõnealuse eeskirja eelnõu reguleerimisalaga. Hääletamisel põhineb Euroopa Ühenduse seisukoht ÜRO/EMK ametlikes keeltes (inglise ja prantsuse keeles) kättesaadavatel dokumentidel. Kuna Euroopa Ühendusest on saanud ÜRO/EMK 1958. aasta kokkuleppe lepinguosaline, tuleb tal järgida kõnealuse kokkuleppega ettenähtud menetluskorda. Vastavalt otsuse 97/836/EÜ artikli 4 lõikele 5 avaldatakse kõnealune eeskiri enne jõustumist Euroopa Liidu Teatajas ühenduse kõigis ametlikes keeltes. 2. OTSUSE ETTEPANEKU SISU Ettepaneku eesmärk on võimaldada komisjoni esindajal hääletada ÜRO/EMK sõidukite eeskirjade ühtlustamise ülemaailmse foorumi järgmisel istungil ühenduse nimel eeskirja eelnõu, mis käsitleb mootorsõidukite heakskiitmist seoses mootorsõidukijuhi ettepoole jääva vaateväljaga. 2006/0041 (AVC) Ettepanek: NÕUKOGU OTSUS, millega esitatakse ühenduse seisukoht Ühinenud Rahvaste Organisatsiooni Euroopa Majanduskomisjoni eeskirja eelnõu kohta, mis käsitleb mootorsõidukite heakskiitmist seoses mootorsõidukijuhi ettepoole jääva vaateväljaga (EMPs kohaldatav tekst) EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse nõukogu 27. novembri 1997. aasta otsust 97/836/EÜ, millega Euroopa Ühendus ühineb ÜRO Euroopa Majanduskomisjoni kokkuleppega, milles käsitletakse ratassõidukile ning sellele paigaldatavatele ja/või sellel kasutatavatele seadmetele ja osadele ühtsete tehnonõuete kehtestamist ja nende nõuete alusel väljastatud tunnistuste vastastikust tunnustamist,[1] eriti selle artikli 4 lõike 2 esimest taanet, võttes arvesse komisjoni ettepanekut,[2] võttes arvesse Euroopa Parlamendi nõusolekut[3] ning arvestades järgmist: (1) ÜRO Euroopa Majanduskomisjoni eeskirja eelnõu, mis käsitleb mootorsõidukite heakskiitmist seoses mootorsõidukijuhi ettepoole jääva vaateväljaga,[4] näeb ette tehniliste tõkete kaotamise nendes aspektides lepinguosalistevahelises mootorsõidukikaubanduses ning ühtlasi sõidukijuhi kõrge ohutustaseme tagamise. (2) On asjakohane määratleda ühenduse seisukoht kõnealuse eeskirja eelnõu suhtes ning seega osundada ühendusele, keda esindab komisjon, vajadust hääletada eelnõu poolt. (3) Eeskirja eelnõu tuleb inkorporeerida ühenduse mootorsõidukite tüübikinnituse süsteemi, sest viimati komisjoni direktiiviga 90/630/EÜ muudetud nõukogu direktiivi 77/649/EÜ reguleerimisala on sarnane kõnealuse eeskirja eelnõu reguleerimisalaga.. ON TEINUD JÄRGMISE OTSUSE: Artikkel 1 Ühinenud Rahvaste Organisatsiooni Euroopa Majanduskomisjoni (ÜRO/EMK) eeskirja eelnõu, mis käsitleb mootorsõidukite heakskiitmist seoses mootorsõidukijuhi ettepoole jääva vaateväljaga vastavalt dokumendile TRANS/WP.29/2005/82, kiidetakse käesolevaga heaks. Artikkel 2 Ühendus, keda esindab komisjon, hääletab ÜRO/EMK sõidukite eeskirjade ühtlustamise ülemaailmse foorumi järgmise istungi halduskomitee koosolekul artiklis 1 osutatud ÜRO/EMK eeskirja eelnõu poolt. Artikkel 3 ÜRO/EMK eeskirja eelnõu, mis käsitleb mootorsõidukite heakskiitmist seoses mootorsõidukijuhi ettepoole jääva vaateväljaga, inkorporeeritakse ühenduse mootorsõidukite tüübikinnituse süsteemi. Brüssel, Nõukogu nimel eesistuja [1] EÜT L 346, 17.12.1997, lk 78. [2] ELT C … [kuupäev], lk … [3] ELT C , , lk . ., lk . [4] ÜRO/EMK dokument TRANS/WP.29/2005/82